**OBVESTILO O OBJAVI IN OBDELAVI PODATKOV O UPRAVIČENCIH IZ PRP 2014-2020**

Skladno s 111., 112. in 113. členom Uredbe 1306/2013/EU:

• se osebni podatki prejemnikov sredstev (ime in priimek, občina prebivališča in poštna številka) ter podatki o vrsti ukrepov in zneskih plačil za ukrepe iz sredstev skladov EKJS in EKSRP, ki jih prejme za posamezno finančno leto, objavijo na spletni strani ARSKTRP (www.arsktrp.gov.si), do katere ima vzpostavljeno povezavo enotna spletna stran Evropske unije (v nadaljevanju: Unija);

• se podatki objavijo vsako leto najpozneje 31. maja za predhodno proračunsko leto in so dostopni dve leti od datuma prve objave;

• podatke o prejemnikih sredstev lahko obdelujejo revizijski in preiskovalni organi Unije in Republike Slovenije z namenom varovanja finančnih interesov Unije;

• Republika Slovenija in Komisija lahko zbirata osebne podatke zaradi izvajanja svojih upravljavskih, kontrolnih, revizijskih obveznosti ter obveznosti spremljanja in vrednotenja v okviru Uredbe 1306/2013/EU, predvsem tistih iz poglavja II naslova II, naslova III, poglavij III in IV naslova IV, naslovov V in VI ter poglavja III naslova VII, ter tudi za statistične namene in teh podatkov ne obdelujeta na način, ki ni skladen s tem namenom. Kadar se osebni podatki obdelujejo zaradi spremljanja in vrednotenja v okviru poglavja III naslova VII Uredbe 1306/2013/EU ter za statistične namene, se spremenijo v anonimne ter se obdelajo le v zbirni obliki;

• prejemnik sredstev ima v zvezi z objavo in obdelavo osebnih podatkov, skladno z zakonom, ki ureja varstvo osebnih podatkov, Uredbo 2016/679/EU in Uredbo 2018/1725/EU pravico dostopa posameznika, popravka, izbrisa (pozabe), do omejitve obdelave, do prenosljivosti podatkov, ugovora in pritožbe pri nadzornem organu. Zahteva ali ugovor v zvezi s temi pravicami se vloži pisno ali ustno na zapisnik pri upravljavcu osebnih podatkov ARSKTRP.